Ке је међународну пливачку каријеру започео 2011. на Играма Југоисточне Азије у Палембангу у Индонезији где је као петнаестогодишњак успео да освоји три медаље, по једно злато, сребро и бронзу. Свега годину дана касније успео је да исплива олимпијске квалификационе норме за Олимпијске игре у Лондону где је наступио у две дисциплине — на 400 мешовито (33) и 200 леђно (последње, 35. место). Годину дана након Олимпијских игара Ке је на Азијским јуниорским играма освојио чак шест медаља, од чега три златне, а идентичан број медаља осваја на Играма Југоисточне Азије у Најпјидоу у Мјанмару.